ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ജൂലൈ 06 , 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
10 .89 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
IE
(Visitor Counter : 78
ആഭ്യന്തരകാര്യ മന്ത്രാലയം
കേന്ദ്ര ഭരണ പ്രദേശമായ ജമ്മു കാശ്മീരിൽ താമസിക്കുന്ന എല്ലാവരും എല്ലാ ഗവണ്മെന്റ് പോസ്റ്റുകൾക്കും അർഹരാണെന്ന് നിഷ്കര്ഷിച്ചികൊണ്ട് കേന്ദ്ര ആഭ്യന്തര കാര്യ മന്ത്രാലയ ഉത്തരവ്
മുൻ ജമ്മു കാശ്മീർ സംസ്ഥാനത്തിൽ നിലവിൽ ഉണ്ടായിരുന്ന നിയമങ്ങൾ പരിഷ്കരിച്ച് പുതിയതായി രൂപീകരിച്ച കേന്ദ്ര ഭരണ പ്രദേശമായ ജമ്മു കാശ്മീരിൽ കേന്ദ്ര നിയമങ്ങൾ പ്രാബല്യത്തിൽ കൊണ്ട് വരാൻ കേന്ദ്ര ആഭ്യന്തര കാര്യ മന്ത്രാലയം മാർച്ച് 31, 2020 ഉത്തരവ് ഇറക്കിയിരുന്നു.
തുടർന്ന്, മറ്റൊരു ഉത്തരവിലൂടെ ജമ്മു കാശ്മീരിൽ താമസിക്കുന്ന എല്ലാവരും എല്ലാ ഗവണ്മെന്റ് പോസ്റ്റുകൾക്കും അർഹരാണെന്ന് കേന്ദ്ര ആഭ്യന്തര കാര്യ മന്ത്രാലയം നിഷ്കർഷിക്കുന്നു.
പ്രധാനമന്ത്രിയുടെ ഓഫീസ്
ഗംഗാ വിലാസ് നമ്മുടെ സാംസ്കാരിക വേരുകളുമായി ബന്ധപ്പെടാനുള്ള സവിശേഷ അവസരം : പ്രധാനമന്ത്രി
ലോകത്തിലെ ഏറ്റവും ദൈർഘ്യമേറിയ നദീയാത്രയായ ഗംഗാവിലാസം നമ്മുടെ സാംസ്കാരിക വേരുകളുമായി ബന്ധപ്പെടാനും ഇന്ത്യയുടെ വൈവിധ്യത്തിന്റെ മനോഹരമായ വശങ്ങൾ കണ്ടെത്താനുമുള്ള ഒരു അതുല്യ അവസരമാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
കേന്ദ്രമന്ത്രി സർബാനന്ദ സോനോവാളിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"നമ്മുടെ സാംസ്കാരിക വേരുകളുമായി ബന്ധപ്പെടാനും ഇന്ത്യയുടെ വൈവിധ്യത്തിന്റെ മനോഹരമായ വശങ്ങൾ കണ്ടെത്താനുമുള്ള ഒരു സവിശേഷ അവസരമാണിത്."
തൊഴില്, ഉദ്യോഗ മന്ത്രാലയം
പത്തുദിവസത്തിനുള്ളിൽ പ്രോവിഡന്റ് ഫണ്ട് പിൻവലിക്കാനുള്ള 1.37 ലക്ഷം അപേക്ഷകളിൽ തീർപ്പ് കൽപ്പിച്ച് ഇപിഎഫ്ഒ
പ്രോവിഡന്റ് ഫണ്ട് പിൻവലിക്കാൻ അനുവദിക്കണമെന്ന് ആവശ്യപ്പെട്ട് രാജ്യവ്യാപകമായി സമർപ്പിക്കപ്പെട്ട 1.37 ലക്ഷം അപേക്ഷകൾ എപ്ലോയീസ് പ്രോവിഡന്റ് ഫണ്ട് ഓർഗനൈസേഷൻ  പത്തുദിവസത്തിനുള്ളിൽ തീർപ്പാക്കി. 279.65 കോടി രൂപയാണ് ഇതിലൂടെ വിതരണം ചെയ്യുന്നത്. കോവിഡ് 19 നെതിരായ പോരാട്ടത്തിൽ അംഗങ്ങളെ സഹായിക്കുന്നതിനായി ഇപിഎഫ് പദ്ധതി ഭേദഗതി ചെയ്താണ് ഈ തുക അനുവദിച്ചിരിക്കുന്നത്.
ഇവയുടെ വിതരണം ആരംഭിച്ചുകഴിഞ്ഞു. കെവൈസി നിബന്ധനകൾ പൂർത്തീകരിച്ച എല്ലാ അപേക്ഷകൾക്കും 72 മണിക്കൂറിനുള്ളിൽ തീർപ്പ് കൽപ്പിക്കുന്ന വിധമാണ് സംവിധാനം നിലവിൽ പ്രവർത്തിക്കുന്നത്. മറ്റാവശ്യങ്ങൾക്കായി പിഎഫ് തുക പിൻവലിക്കാൻ അപേക്ഷ നല്കിയിട്ടുള്ളവർക്കും കോവിഡ് ആവശ്യത്തിന് കീഴിൽ അപേക്ഷിക്കാവുന്നതാണ് .ഇവരുടെകെവൈസി നില അനുസരിച്ച് ,അപേക്ഷകളിൽ എത്രയും വേഗം തീർപ്പു കൽപ്പിക്കാനുള്ള ശ്രമങ്ങൾ സ്വീകരിക്കുന്നുണ്ട്.
പ്രധാൻമന്ത്രി ഗരീബ് കല്യാൺ യോജനയുടെ ഭാഗമായാണ് കോവിഡ് പ്രതിരോധത്തിനായി പ്രോവിഡന്റ് നിധിയിൽ നിന്നും പണം പിൻവലിക്കാൻ അനുവദിക്കുന്ന വ്യവസ്ഥ ഉൾപ്പെടുത്തിയത്. ഇതിനായി ഇപിഎഫ് പദ്ധതിയിൽ 68 L എന്ന ഖണ്ഡിക ഉൾപ്പെടുത്തിക്കൊണ്ടുള്ള ഒരു അടിയന്തിര വിജ്ഞാപനം കഴിഞ്ഞ മാസം 28 നു പുറത്തിറക്കിയിരുന്നു. അംഗത്തിന്റെ മൂന്നുമാസത്തെ അടിസ്ഥാന വേതനവും,ക്ഷാമ ബത്തയും ചേർന്ന തുക അല്ലെങ്കിൽ ഇപിഎഫ് അക്കൗണ്ടിലെ 75 ശതമാനം തുക എന്നിവയിൽ ഏതാണോ കുറവ് അതാകും പിൻവലിക്കാൻ സാധിക്കുക. എന്നാൽ ഈ തുക പിന്നീട് തിരികെ അടയ്ക്കേണ്ടതില്ല. മുകളിൽ പറഞ്ഞതിൽ നിന്നും,കുറഞ്ഞ തുകയും അംഗങ്ങൾക്ക് നിധിയിൽ നിന്ന് പിൻവലിക്കാൻ സാധിക്കും.ഇതിന്മേൽ ആദായ നികുതി അടയ്ക്കേണ്ടതില്ല.
അപേക്ഷകരുടെ എണ്ണത്തിലുണ്ടാവാനിടയുള്ള വർധന മുന്നിൽകണ്ട് ഈ ആവശ്യങ്ങൾക്കായി ഒരു പുതിയ സോഫ്ട്വെയറും സ്ഥാപനം വികസിപ്പിച്ചിട്ടുണ്ട്. അപേക്ഷകർക്ക് ഓൺലൈൻ രസീത് നൽകുന്ന സംവിധാനം ഇരുപത്തിനാലുമണിക്കൂറിനുള്ളിലും ഇപിഎഫ്ഒ ലഭ്യമാക്കിയിരുന്നു. കഴിഞ്ഞ മാസം 29 മുതൽ ഈ സംവിധാനം പ്രവർത്തിച്ചുവരുന്നു.
സാമൂഹിക അകലം പാലിക്കുന്നതിന്റെ ഭാഗമായി,കടലാസ്സ് രഹിത അപേക്ഷാ നടപടിക്രമങ്ങൾ ഉറപ്പാകേണ്ടതാണ്. കെവൈസി നിബന്ധനകൾ പൂർണമായും പാലിച്ചിട്ടുള്ളവരുടെ അപേക്ഷകൾ,ഓട്ടോ മോഡില് നേരിട്ട് പരിഹരിക്കുന്ന ഒരു സംവിധാനം ഏർപ്പെടുത്താനും തീരുമാനമായിട്ടുണ്ട്.
മന്ത്രിസഭ
ഇടത്തരം വരുമാനക്കാര്ക്കായുള്ള മുടങ്ങിക്കിടക്കുന്ന ഭവന പദ്ധതികള്ക്ക് സാമ്പത്തിക പിന്തുണ നല്കുന്ന പ്രത്യേക ജാലക പദ്ധതിക്ക് മന്ത്രിസഭയുടെ അംഗീകാരം.
ചെലവു കുറഞ്ഞതും ഇടത്തരം വരുമാനക്കാര്ക്ക് പ്രാപ്യവുമായ മുടങ്ങിക്കിടക്കുന്ന ഭവന പദ്ധതികളുടെ പൂര്ത്തീകരണത്തിനുള്ള സാമ്പത്തിക പിന്തുണ മുന്ഗണനാ ക്രമത്തില് ലഭ്യമാക്കാന് 'പ്രത്യേക ജാലകം' രൂപീകരിക്കുന്നതിന് പ്രധാനമന്ത്രി ശ്രീ. നരേന്ദ്ര മോദി അധ്യക്ഷനായ കേന്ദ്ര മന്ത്രിസഭാ യോഗത്തിന്റെ അംഗീകാരം.
(പതിനായിരം കോടി രൂപ വരെ ചെലവ് പ്രതീക്ഷിക്കുന്ന ഈ പദ്ധതിക്ക് പണം മുടക്കുന്ന പങ്കാളിത്തമായിരിക്കും ഗവണ്മെന്റ് വഹിക്കുക.
സെബിയില് രജിസ്റ്റര് ചെയ്യുന്ന കാറ്റഗറി-11 എഐഎഫ്  എന്ന നിലയിലായിരിക്കും ഈ ഫണ്ട് കൈകാര്യം ചെയ്യുക.
പ്രത്യേക ജാലകത്തിനു കീഴിലുള്ള ആദ്യ എഐഎഫിനു വേണ്ടി എസ്ബിഐസിഎപി വെന്ച്വര് ആയിരിക്കും നിക്ഷേപ കൈകാര്യകര്ത്താവാകുന്നത്.
പൂര്ത്തീകരിക്കപ്പെടാത്ത നിരവധി ഭവന പദ്ധതികള്ക്ക് പണം ലഭിക്കുന്നതിനും വീടുകള് വാങ്ങുന്നവര്ക്ക് നല്കാനും ഭവന പദ്ധതി നിര്മാതാക്കള്ക്ക് ഈ സാമ്പത്തിക പിന്തുണ സഹായകമാകും.
മറ്റു പല വ്യവസായങ്ങളുമായി റിയല് എസ്റ്റേറ്റ് മേഖല കണ്ണി ചേര്ക്കപ്പെട്ടതു മുതല് ഈ മേഖലയുടെ വളര്ച്ച രാജ്യത്തെ സാമ്പത്തിക മേഖലയിലെ മറ്റു വന്കിട പദ്ധതികള്ക്കും ഗുണപരമായ ഫലം നല്കുന്നുണ്ട്.
പശ്ചാത്തലം
ഇടത്തരം വരുമാനക്കാര്ക്കു വേണ്ടി ചെലവു കുറഞ്ഞ ഭവന പദ്ധതികള് പൂര്ത്തീകരിക്കാന് പ്രത്യേക ജാലകം രൂപീകരിക്കുമെന്ന് 2019 സെപ്റ്റംബര് 14ന് ധനകാര്യ മന്ത്രി പ്രഖ്യാപിച്ചിരുന്നു. പ്രതിസന്ധിയിലുള്ള ഭവന പദ്ധതികള്ക്ക് പ്രത്യേക ജാലകത്തിലൂടെ പ്രതീക്ഷാ നിര്ഭരമായ സാമ്പത്തിക പിന്തുണ ലഭ്യമാക്കും.
ഭവന നിര്മാണത്തിനു സാമ്പത്തിക സഹായം നല്കുന്ന കമ്പനികള്, ബാങ്കുകള്, ബാങ്കിംഗ് ഇതര ധനകാര്യ സ്ഥാപനങ്ങള്, നിക്ഷേപകര്, റിയല് എസ്റ്റേറ്റ് നിര്മാതാക്കള് എന്നിവര് ഉള്പ്പെടെ ഭവന നിര്മാണ മേഖലയുമായി മന്ത്രാലയാന്തര കൂടിയാലോചനകളും നിരവധി പങ്കാളിത്ത കൂടിയാലോചനകളും ഇതിനൊപ്പം നടക്കും. ഭവനങ്ങള് വാങ്ങാനുറച്ച് പ്രതിസന്ധിയിലായവര്, ഭവന നിര്മാതാക്കള്, വായ്പാ ദാതാക്കള്, നിക്ഷേപര് എന്നിവരെയാണ് പ്രത്യേക ജാലകം ലക്ഷ്യം വയ്ക്കുന്നത്.
ND
ആരോഗ്യ, കുടുംബക്ഷേമ മന്ത്രാലയം
ഒരു കോടിയിലേറെ കോവിഡ് വാക്സിൻ ഡോസുകളുടെ വിതരണം എന്ന നാഴികക്കല്ല് പിന്നിട്ട് ഇന്ത്യ
ന്യൂ ഡൽഹി, ഫെബ്രുവരി 19, 2021
കോവിഡ്-19 നെതിരായ പോരാട്ടത്തിൽ ഒരു സുപ്രധാന നാഴികക്കല്ല് പിന്നിട്ട് ഇന്ത്യ. 2021 ഫെബ്രുവരി 19, രാവിലെ 8 വരെയുള്ള കണക്കുകൾ പ്രകാരം, കോവിഡ് പ്രതിരോധത്തിന്റെ ഭാഗമായി ആരോഗ്യപ്രവർത്തകർക്കും മുൻനിര പോരാളികൾക്കും ഇതുവരെ ഒരു കോടിയിലധികം വാക്സിൻ ഡോസുകൾ നൽകി. 34 ദിവസങ്ങൾ കൊണ്ടാണ് ഇന്ത്യ ഈ ചരിത്ര നേട്ടം കൈവരിച്ചത്. ഒരു കോടി വാക്സിനുകൾ എന്ന നേട്ടം അതിവേഗം കൈവരിക്കുന്ന രാഷ്ട്രങ്ങളുടെ പട്ടികയിൽ ഇതോടെ രണ്ടാമതായി ഇന്ത്യ. 2,11,462 സെഷനുകളിലായി 1,01,88,007 പേർ ഇതിനകം വാക്സിൻ സ്വീകരിച്ചു കഴിഞ്ഞു.
നിലവിൽ 1.39 ലക്ഷം പേരാണ്  രാജ്യത്ത് ചികിത്സയിലുള്ളത്. ആകെ രോഗബാധിതരുടെ 1.27% മാത്രമാണ് ഇത്. ഇതുവരെ 1.06 കോടിയോളം പേരാണ്  രോഗത്തിൽ നിന്നും മുക്തി നേടിയത്. 97.30% ആണ് നിലവിലെ രോഗമുക്തി നിരക്ക്.
പുതുതായി രോഗമുക്തി നേടിയവരിൽ 83.15% ശതമാനം 6 സംസ്ഥാനങ്ങളിലാണ്. 5,193 പേർ രോഗമുക്തി നേടിയ കേരളമാണ് പട്ടികയിൽ ഒന്നാമത്.
കഴിഞ്ഞ 24 മണിക്കൂറിനിടെ 13,193 പുതിയ കേസുകളാണ് രാജ്യത്ത് റിപ്പോർട്ട് ചെയ്തത്. ഇതിൽ 86.6 ശതമാനം 6 സംസ്ഥാനങ്ങളിലാണ്. 5,427 പേർക്ക് പുതുതായി രോഗം സ്ഥിരീകരിച്ച മഹാരാഷ്ട്രമാണ് പട്ടികയിൽ ഒന്നാമത്. കേരളമാണ് രണ്ടാമത് - 4,584 കേസുകൾ.
കഴിഞ്ഞ 24 മണിക്കൂറിനിടെ രാജ്യത്ത് 97 മരണങ്ങളും റിപ്പോർട്ട് ചെയ്തു. ഇതിൽ 76.29% അഞ്ച് സംസ്ഥാനങ്ങളിൽ ആണ്. മഹാരാഷ്ട്രയിൽ 38 ഉം, കേരളത്തിൽ 14 മരണങ്ങളും ഇന്നലെ റിപ്പോർട്ട് ചെയ്തു
RRTN/SKY
(
രാഷ്ട്രപതിയുടെ കാര്യാലയം
അഞ്ച് രാജ്യങ്ങളുടെ പ്രതിനിധികള് രാഷ്ട്രപതിക്ക് യോഗ്യതാപത്രം സമര്പ്പിച്ചു
ന്യൂ ഡൽഹി: ജൂലൈ 19, 2023
ഇന്ന്  രാഷ്ട്രപതി ഭവനിൽ നടന്ന ചടങ്ങിൽ ഇന്ത്യൻ രാഷ്ട്രപതി ശ്രീമതി ദ്രൗപദി മുർമു ചാഡ്, ബുറുണ്ടി, ഫിൻലൻഡ്, അംഗോള, ഇത്യോപ്യാ എന്നിവിടങ്ങളിലെ അംബാസഡർമാരിൽ നിന്ന് യോഗ്യതാപത്രങ്ങൾ സ്വീകരിച്ചു. തങ്ങളുടെ രേഖകൾ സമർപ്പിച്ചവർ:
1. H.E. Ms ദില്ല ലൂസിയെൻ, ചാഡ് റിപ്പബ്ലിക്കിന്റെ അംബാസഡർ
2. H.E. ബ്രിഗേഡിയർ ജനറൽ അലോയ്സ് ബിസിന്ദാവി, ബുറുണ്ടി റിപ്പബ്ലിക്കിന്റെ അംബാസഡർ
3. H.E. Mr കിമ്മോ ലാഹ്ദെവിർത്ത, ഫിൻലാൻഡ് റിപ്പബ്ലിക്കിന്റെ അംബാസഡർ
4. H.E. Mr ക്ലിമെന്റെ പെഡ്രോ ഫ്രാൻസിസ്കോ കാമൻഹ, അംഗോള റിപ്പബ്ലിക്കിന്റെ അംബാസഡർ
5. H.E. Mr ഡെമെകെ അറ്റ്നാഫു അംബുലോ, ഫെഡറൽ ഡെമോക്രാറ്റിക് റിപ്പബ്ലിക്ക് ഓഫ് എത്യോപ്യയുടെ അംബാസഡർ
(Visitor Counter : 62
പ്രത്യേക സേവനങ്ങളും ഫീച്ചറുകളും
സി-ഡാക്കില് എംടെക് : വാക്ക് ഇന് അഡ്മിഷന്
കേന്ദ്ര ഇലക്ട്രോണിക്സ് & ഐടി മന്ത്രാലയത്തിന്റെ കീഴിലെ സി-ഡാക്കിന്റെ നിയന്ത്രണത്തില് പ്രവത്തിക്കുന്ന തിരുവനന്തപുരം ഇ ആർ & ഡിസിഐ ഇൻസ്റ്റിറ്യൂട്ട് ഓഫ് ടെക്നോളോജിയില് ഫുൾടൈം എംടെക്കിന്റെ ഒഴിവുള്ള സീറ്റിലേക്ക് വാക്ക് ഇന് അഡ്മിഷന് നടത്തുന്നു. വിഎൽഎസ്ഐ & എംബെഡഡ് സിസ്റ്റംസ്, സൈബർ ഫോറൻസിക്സ് & ഇൻഫർമേഷൻ സെക്യൂരിറ്റി എന്നീ എംടെക് കോഴ്സ്കളിലേക്കാണ് അഡ്മിഷന് നടത്തുന്നത്. രണ്ട് വർഷത്തെ മൊത്തം ഫീസ് 2,85000 രൂപയാണ്. ബന്ധപ്പെട്ട വിഷയത്തിലെ എൻജിനീയറിങ് ബാച്ചിലര് ബിരുദം 60% മാർക്കോടെ ജയിച്ചിരിക്കണം. പിന്നാക്കവിഭാഗക്കാര്ക്ക് 54% വും, പട്ടികജാതി/ വര്ഗ്ഗ വിഭാഗത്തിന് പാസ് മാര്ക്കും മതിയാകും. മികച്ച നിലവാരം പുലർത്തുന്നവർക്ക് പഠന ശേഷം സിഡാക്കിൽ തന്നെയോ മറ്റു മികച്ച കമ്പനികളിലോ പ്ലേസ്മെന്റിന് അവസരം ലഭിക്കുന്നതാണ്.
കൂടുതൽ വിവരങ്ങൾക്ക് ബന്ധപ്പെടുക ,ഫോൺ: 8547897106, ഇ-മെയിൽ: erdciit@cdac.in , വെബ്സൈറ്റ്: erdciit.ac.in.
NS
(Visitor Counter : 14
പ്രത്യേക സേവനങ്ങളും ഫീച്ചറുകളും
പ്രസാധകരുടെ വാർഷിക സ്റ്റേറ്റ്മെന്റുകളുടെ ഇ-ഫയലിംഗ് ഏപ്രിൽ 1 മുതൽ
പ്രസാധകരുടെ വാർഷിക സ്റ്റേറ്റ്മെന്റുകളുടെ ഇ-ഫയലിംഗ് 2022 ഏപ്രിൽ 1 മുതൽ രജിസ്ട്രാർ ഓഫ് ന്യൂസ്പേപ്പേഴ്സ് ഫോർ ഇന്ത്യയുടെ വെബ്സൈറ്റിൽ തുടങ്ങും. എല്ലാ പ്രസാധകർക്കും തങ്ങളുടെ വാർഷിക സ്റ്റേറ്റ്മെന്റുകൾ www.egov.rni.nic.in ൽ ഓൺലൈനായി 2022 മെയ് 31 വരെ സമർപ്പിക്കാം. മുൻ വർഷങ്ങളിൽ  വാർഷിക സ്റ്റേറ്റ്മെന്റുകൾ സമർപ്പിക്കാത്ത പ്രസാധകർക്ക് ഇ-ഫയലിംഗ് പോർട്ടലിൽ ഓരോ വർഷത്തിനും 1000 രൂപ വീതം പിഴയടച്ചു സമർപ്പിക്കാം.
സാങ്കേതിക അന്വേഷണങ്ങൾക്കായി പ്രസാധകർക്ക് 011 24369981 എന്ന ഫോൺ നമ്പറിൽ
പ്രവൃത്തി ദിവസങ്ങളിൽ രാവിലെ 10 മണി മുതൽ വൈകുന്നേരം 5 മണി വരെയും helpdesk.rni[at]nic[dot]in , annualstatement.rni[at]gmail[dot]com എന്നീ ഇ-മെയിലുകളിലും ബന്ധപ്പെടാം. .
1867-ലെ പ്രസ്സ് & രജിസ്ട്രേഷൻ ഓഫ് ബുക്ക്സ് ആക്ട്  19 ഡി വകുപ്പ് പ്രകാരം, ഓരോ പത്രത്തിന്റെയും വാർഷിക സ്റ്റേറ്റ്മെന്റ് പ്രസ് രജിസ്ട്രാർക്ക്സമർപ്പിക്കേണ്ടത് നിയമപരമായ ബാധ്യതയാണ്. വാർഷിക സ്റ്റേറ്റ്മെന്റ് ഫയൽ ചെയ്യാത്തത് മേൽപ്പറഞ്ഞ വകുപ്പിന്റെ ലംഘനമാണ്.
-NS-
(Visitor Counter : 12
പെട്രോളിയം, പ്രകൃതി വാതക മന്ത്രാലയം
വിദൂര പ്രദേശങ്ങളിലെയടക്കം എല്ലാ ഇന്ധന ചില്ലറ വില്പന ശാലകളെയും ഉൾപ്പെടുത്തി സാർവത്രിക സേവന ബാദ്ധ്യത, ഗവൺമെൻറ് വിപുലീകരിച്ചു
ന്യൂ ഡൽഹി: ജൂൺ 17, 2022
ഇന്ധന ചില്ലറ വിൽപന രംഗത്തു സ്വകാര്യമേഖലയുടെ കൂടുതൽ പങ്കാളിത്തം ഉറപ്പാക്കുക എന്ന ലക്ഷ്യത്തോടെ, 8.11.2019-ലെ ഉത്തരവിലൂടെ, ഗതാഗത ഇന്ധനത്തിന്റെ വിപണനത്തിന് അംഗീകാരം നൽകുന്നതിനുള്ള മാനദണ്ഡങ്ങളിൽ ഇന്ത്യാ ഗവൺമെന്റ് ഇളവ് വരുത്തിയിരുന്നു. അതോടൊപ്പം, ഈ സ്ഥാപനങ്ങൾ വഴി വിദൂര പ്രദേശങ്ങളിൽ റീട്ടെയിൽ ഔട്ട്ലെറ്റുകൾ  സ്ഥാപിക്കാനും ഗവണ്മെന്റ് ഉദ്ദേശിച്ചിരുന്നു.
അംഗീകൃത സ്ഥാപനങ്ങൾ, സാർവത്രിക സേവന ബാദ്ധ്യത  വഴി വിദൂര പ്രദേശങ്ങളിലെ റീട്ടെയിൽ ഔട്ട്ലെറ്റുകളിലൂടെ ഉപഭോക്താക്കൾക്ക് ഗുണമേന്മയുള്ളതും തടസ്സമില്ലാത്തതുമായ ഇന്ധന വിതരണ സേവനങ്ങൾ നൽകുന്നു എന്ന് ഗവൺമെന്റ് ഉറപ്പ് വരുത്തുന്നു.
ഈ യുഎസ്ഒയിൽ ഉൾപ്പെടുന്നവ:
1) നിശ്ചിത ഗുണനിലവാരത്തിലും അളവിലുമുള്ള എം എസ്, എഛ് എസ് ഡി എന്നിവയുടെ വിതരണം നിർദിഷ്ട പ്രവർത്തന സമയത്തു ഉറപ്പാക്കുക
2) കേന്ദ്ര ഗവണ്മെന്റ് വ്യക്തമാക്കിയിട്ടുള്ള മിനിമം സൗകര്യങ്ങൾ ലഭ്യമാക്കുക
3) കേന്ദ്ര ഗവൺമെന്റ് കാലാകാലങ്ങളിൽ വ്യക്തമാക്കിയിട്ടുള്ള അളവിൽ എം എസ്, എഛ് എസ് ഡി എന്നിവയുടെ സംഭരണ ശേഷി നിലനിർത്തുക
4) വിവേചനരഹിതമായി ഏതൊരു വ്യക്തിക്കും ആവശ്യാനുസരണം ന്യായമായ സമയത്തിനുള്ളിൽ സേവനങ്ങൾ നൽകുക
5) ന്യായമായ വിലയിൽ ഉപഭോക്താക്കൾക്ക് ഇന്ധനത്തിന്റെ ലഭ്യത ഉറപ്പാക്കുക.
വിദൂര പ്രദേശങ്ങളിലെ ആർഒ-കൾ ഉൾപ്പെടെ എല്ലാ ചില്ലറ വില്പന ശാലകളെയും ഉൾപ്പെടുത്തിക്കൊണ്ട് ഗവണ്മെന്റ് ഇപ്പോൾ യുഎസ്ഒpയുടെ പരിധി വിപുലീകരിച്ചു. ഇപ്പോൾ എല്ലാ ഉപഭോക്താക്കൾക്കും പ്രയോജനപ്പെടുന്ന വിധത്തിൽ എല്ലാ റീട്ടെയിൽ ഔട്ട്ലെറ്റുകളിലൂടെയും യുഎസ്ഒ-യിലെ നിബന്ധനകൾ പാലിക്കാൻ അംഗീകൃത സ്ഥാപനങ്ങൾ ബാധ്യസ്ഥരാണ്.
RRTN
(Visitor Counter : 98
പ്രധാനമന്ത്രിയുടെ ഓഫീസ്
തെലുങ്ക് സൂപ്പർതാരം കൃഷ്ണ ഗാരുവിന്റെ വിയോഗത്തിൽ പ്രധാനമന്ത്രി അനുശോചനം രേഖപ്പെടുത്തി
തെലുങ്ക് സൂപ്പർ താരം കൃഷ്ണ ഗാരുവിന്റെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. കൃഷ്ണ ഗാരുവിന്റെ വിയോഗം സിനിമാ ലോകത്തിനും വിനോദ ലോകത്തിനും തീരാനഷ്ടമാണെന്ന് ശ്രീ മോദി പറഞ്ഞു.
ട്വീറ്റിൽ പ്രധാനമന്ത്രി പറഞ്ഞു :
"വ്യത്യസ്തമായ അഭിനയത്തിലൂടെയും ചടുലമായ വ്യക്തിത്വത്തിലൂടെയും ജനഹൃദയങ്ങൾ കീഴടക്കിയ ഒരു ഇതിഹാസ സൂപ്പർസ്റ്റാറായിരുന്നു കൃഷ്ണ ഗാരു. അദ്ദേഹത്തിന്റെ വിയോഗം സിനിമാ-വിനോദ ലോകത്തിന് തീരാനഷ്ടമാണ്. ഈ ദുഃഖസമയത്ത് എന്റെ ചിന്തകൾ മകൻ മഹേഷ് ബാബുവിനും അദ്ദേഹത്തിന്റെ മുഴുവൻ കുടുംബത്തിനും ഒപ്പമാണ്. ഓം ശാന്തി."
--ND--
(
പ്രധാനമന്ത്രിയുടെ ഓഫീസ്
വടക്കുകിഴക്ക് മഹത്തായ ആളുകളും മനോഹരമായ സ്ഥലങ്ങളുമുണ്ട് : പ്രധാനമന്ത്രി
വികസനത്തിന്റെ വർധിച്ച വേഗത വടക്കുകിഴക്കൻ സംസ്ഥാനങ്ങളിലെ ജനങ്ങൾക്ക് ഒന്നിലധികം നേട്ടങ്ങളിലേക്ക് നയിക്കുന്നുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഒരു പൗരന്റെ ട്വീറ്റിന് മറുപടിയായി ശ്രീ മോദി ട്വീറ്റ് ചെയ്തു:
"വടക്കുകിഴക്ക് ഉല്കൃഷ്ഠരായ ആളുകളും മനോഹരമായ സ്ഥലങ്ങളുമുണ്ട്. വികസനത്തിന്റെ വർധിച്ച വേഗത അവിടെയുള്ളവരെ ബഹുവിധ നേട്ടങ്ങളിലേക്ക് നയിക്കുന്നു."
The Northeast has great people and beautiful places. The increased pace of development is leading to multiple benefits for the people there. https://t.co/bdmejGGd0P
— Narendra Modi  January 21, 2023
വടക്കു കിഴക്കന് മേഖലാ വികസന മന്ത്രാലയം
വടക്കുകിഴക്കന് മേഖലാ കാര്ഷിക വിപണന കോര്പ്പറേഷന് ലിമിറ്റഡ് പുനരുദ്ധാരണത്തിന് മന്ത്രിസഭയുടെ അനുമതി
77.45 കോടി രൂപയുടെ പുനരുദ്ധാരണ പാക്കേജ് 
വടക്ക് കിഴക്കന് സംസ്ഥാനങ്ങളില് നിന്നുള്ള കര്ഷകര്ക്ക് അവരുടെ ഉല്പ്പന്നങ്ങള്ക്ക് മാന്യമായ വില ലഭ്യമാക്കാന് ഇടയാക്കും
നേരിട്ടും അല്ലാതെയും 33,000-ത്തോളം പേര്ക്ക് തൊഴില്
പ്രധാനമന്ത്രിയുടെ അധ്യക്ഷതയില് ചേര്ന്ന സാമ്പത്തിക കാര്യങ്ങള്ക്കുള്ള മന്ത്രിസഭാസമിതി വടക്കുകിഴക്കന് മേഖല കാര്ഷിക വിപണന കോര്പ്പറേഷന് ലിമിറ്റഡിന്റെ  പുനരുദ്ധാരണത്തിനുള്ള 77.45 കോടി രൂപയുടെ പുനരുദ്ധാരണ പാക്കേജിന്  അംഗീകാരം നല്കി. വടക്കുകിഴക്കന് മേഖലാ വികസന മന്ത്രാലയത്തിന്റെ  ഭരണ നിര്വഹണത്തിലുള്ള കേന്ദ്ര പൊതുമേഖലാ സംരംഭമാണ് വടക്കുകിഴക്കന് മേഖലാ കാര്ഷിക വിപണന കോര്പ്പറേഷന് ലിമിറ്റഡ്.
പ്രയോജനങ്ങള്:
പദ്ധതി നടപ്പാകുന്നതോടെ വടക്ക് കിഴക്കന് സംസ്ഥാനങ്ങളില് നിന്നുള്ള കര്ഷകര്ക്ക് അവരുടെ ഉല്പ്പന്നങ്ങള്ക്ക് ന്യായവില ഉറപ്പാകും.
മികച്ച കൃഷി സൗകര്യങ്ങള്, ക്ലസ്റ്റര് അടിസ്ഥാനത്തില് കര്ഷകര്ക്ക് പരിശീലനം, ജൈവ വിത്തുകളും വളവും, പരിപാടികളില് പങ്കെടുത്ത് കര്ഷകര്ക്ക് തങ്ങളുടെ ഉല്പ്പന്നങ്ങള് ആഗോള വിപണിയില് മാറ്റുരയ്ക്കുന്നതിന് സജ്ജമാക്കുന്നതിനായി വിളവെടുപ്പിന് ശേഷമുള്ള സൗകര്യങ്ങള് ഏര്പ്പെടുത്തല്, ജി ഐ ഉല്പ്പന്നങ്ങളുടെ രജിസ്ട്രേഷന് തുടങ്ങിയവ ഉറപ്പാക്കും.
കോര്പ്പറേഷന്റെ വരുമാനം വര്ദ്ധിക്കുകയും വി ആര് എസ്, മറ്റ് ചെലവ് ചുരുക്കല് നടപടികള് എന്നിവ മുഖേന അധിക ചെലവുകള് കുറയുകയും ചെയ്യും. സമീപ ഭാവിയില് കോര്പ്പറേഷന് സ്വയം പര്യാപ്തത കൈവരിക്കുകയും വായ്പകളെ ആശ്രയിക്കുന്നതില് കുറവ് വരികയും ചെയ്യും.
തൊഴില് സൃഷ്ടിക്കാനുള്ള സാധ്യത:
എന്ഇആര്എഎംഎസി പുനരുദ്ധാരണ പ്രവര്ത്തനങ്ങള് നടപ്പിലാക്കിയാല് കൃഷി, ഇവന്റ്-മാനേജ്മെന്റ്, വിതരണം, തരംതിരിക്കല്, ഗ്രേയ്ഡ് ചെയ്യല്, മൂല്യവര്ദ്ധന, സംരംഭകത്വ, മാര്ക്കറ്റിംഗ് മേഖലകളില് നേരിട്ടും പരോക്ഷമായും തൊഴിലവസരങ്ങള് സൃഷ്ടിക്കപ്പെടും. ഇതുമായി ബന്ധപ്പെട്ട് 33,00 പേര്ക്ക് പുതുതായി തൊഴിലവസരങ്ങള് സൃഷ്ടിക്കപ്പെടുമെന്ന് പ്രതീക്ഷിക്കുന്നു.
ലക്ഷ്യങ്ങള്:
പുനരുദ്ധാരണ പാക്കേജ് മികച്ച കര്ഷക സൗകര്യങ്ങള്, ക്ലസ്റ്റര് അടിസ്ഥാനത്തില് കര്ഷകര്ക്ക് പരിശീലനം, ജൈവ വിത്തുകളും വളവും, പരിപാടികളില് പങ്കെടുത്ത് കര്ഷകര്ക്ക് തങ്ങളുടെ ഉല്പ്പന്നങ്ങള്ക്ക് ആഗോള വിപണിയില് മാറ്റുരയ്ക്കുന്നതിന് സജ്ജമാക്കുന്നതിനായി വിളവെടുപ്പിന് ശേഷമുള്ള സൗകര്യങ്ങള് ഏര്പ്പെടുത്തല്, ജി ഐ ഉല്പ്പന്നങ്ങളുടെ  രജിസ്ട്രേഷന് തുടങ്ങിയവയ്ക്ക് എന്ഇആര്എഎംഎസിയെ സഹായിക്കും. ഇവ കൂടാതെ മുളത്തോട്ടങ്ങളൊരുക്കല്, തേനീച്ച വളര്ത്തല്, പി എം കിസാന് സമ്പാദ യോജന, ആത്മനിര്ഭര് ഭാരതിന് കീഴിലുള്ള കാര്ഷിക മേഖലയിലെ അടിസ്ഥാന വികസനത്തിനുള്ള ഫണ്ട്, കൃഷി ഉദാന്, കൃഷി റെയില് പോലുള്ള ഗവണ്മെന്റിന്റെ മറ്റ് സ്കീമുകള്, ഉയര്ന്ന മൂല്യമുള്ള ജൈവ വിളകള് ഉല്പ്പാദിപ്പിക്കുന്നതില് ശ്രദ്ധ കേന്ദ്രീകരിക്കുന്ന സംരംഭകരും കൃഷിക്കാരുമായുള്ള കരാര് ആരംഭിക്കല്, ''എന്ഇ ഫ്രഷ്'', ''വണ്''  പോലുള്ള കോര്പ്പറേഷന്റെ തന്നെ ബ്രാന്ഡുകള്ക്ക് കീഴില് ഫ്രാഞ്ചൈസി ആശയത്തില് റീട്ടെയ്ല് ഔട്ട്ലെറ്റുകള് ആരംഭിക്കുക, നാഫെഡ്- ട്രൈഫെഡ് തുടങ്ങിയവയുടെ സഹായം തേടുക തുടങ്ങിയ കാര്യങ്ങള് ഉള്പ്പെടുന്നു.
പുനരുദ്ധാരണ പ്രവര്ത്തനങ്ങള് നടപ്പിലാക്കിയാല് കൃഷി, ഇവന്റ്-മാനേജ്മെന്റ്, ലോഗിസ്റ്റിക്സ്, തരംതിരിക്കല്, ഗ്രേയ്ഡ് ചെയ്യല്, മൂല്യവര്ദ്ധന, സംരംഭകത്വൃ, മാര്ക്കറ്റിംഗ് മേഖലകളില് നേരിട്ടും പരോക്ഷമായും തൊഴിലവസരങ്ങള് സൃഷ്ടിക്കപ്പെടും.
രാജ്യത്തിന്റെ മറ്റ് ഭാഗങ്ങളിലും രാജ്യത്തിന് പുറത്തും എന്ഇആറിലെ ജൈവ ഉല്പ്പന്നങ്ങളുടെ ജി ഐ ടാഗിംഗും മാര്ക്കറ്റിംഗും വ്യാപിപ്പിക്കും. വടക്കുകിഴക്കന് മേഖലയിലെ കര്ഷകരുടെ സാമ്പത്തിക നില ഉയര്ത്തുന്നതിനായി ഈ ഉല്പ്പന്നങ്ങളുടെ കയറ്റുമതി വര്ദ്ധിപ്പിക്കും.
രാജ്യരക്ഷാ മന്ത്രാലയം
ഡിഫന്സ് അക്വിസിഷന് നടപടിക്രമം 2020 ന്റെ രണ്ടാം കരട്: പൊതുജനങ്ങളില് നിന്ന് അഭിപ്രായങ്ങളും നിര്ദേശങ്ങളും ക്ഷണിച്ചു
(ന്യൂഡല്ഹി, 28 ജൂലൈ 2020
'ഡിഫന്സ് അക്വിസിഷന് പ്രൊസീജിയര്  2020' എന്ന ശീര്ഷകത്തിലുള്ള 'ഡിഫന്സ് പ്രൊക്യുര്മെന്റ് പ്രൊസീജിയര്  2020'ന്റെ രണ്ടാമത്തെ കരട് പൊതുജനങ്ങളില് നിന്ന് അഭിപ്രായങ്ങളും നിര്ദേശങ്ങളും സ്വീകരിക്കുന്നതിനായി രാജ്യരക്ഷാമന്ത്രാലയത്തിന്റെ വെബ്സൈറ്റില് അപ്ലോഡ് ചെയ്തു. https://mod.gov.in/dod/sites/default/files/Amend270720_0.pdf എന്ന ലിങ്കില് കരട് രേഖ വായിക്കാം.
നേരത്തെ പ്രസിദ്ധീകരിച്ച കരടുമായി ബന്ധപ്പെട്ട് 2020 ഏപ്രില് 17 വരെ പൊതുജനങ്ങളില് നിന്നും ബന്ധപ്പെട്ട മറ്റു മേഖലകളില് നിന്നും അഭിപ്രായങ്ങളും നിര്ദേശങ്ങളും സ്വീകരിച്ചിരുന്നു. പിന്നീട് ഈ തീയതി 2020 മെയ് 8 വരെ നീട്ടുകയും ചെയ്തു. ഇതേത്തുടര്ന്ന് വിവിധ മേഖലകളില് നിന്ന് പതിനായിരത്തിലധികം പേജുകള് വരുന്ന നിര്ദേശങ്ങളും ലഭിച്ചു.
വിവിധ ഏജന്സികളില് നിന്ന് ലഭിച്ച അഭിപ്രായങ്ങളുടെ വിശകലനത്തിനുശേഷം, ആശങ്കകള് മനസിലാക്കുന്നതിനായി വ്യക്തിപരമായും വെബ് സമ്മേളനങ്ങളിലൂടെയും പ്രത്യേക ആശയവിനിമയവും നടത്തി. തുടര്ന്ന് 'ആത്മനിര്ഭര് ഭാരത് അഭിയാന്റെ' ഭാഗമായി പ്രഖ്യാപിച്ച പ്രതിരോധ പരിഷ്കാര അവലോകന സമിതി ഭേദഗതി വരുത്തിയ രണ്ടാമത്തെ കരടിന് അന്തിമരൂപം നല്കി പൊതുജനങ്ങള്ക്കു പരിശോധനയ്ക്ക് ലഭ്യമാക്കുകയായിരുന്നു.
ഭേദഗതി വരുത്തിയ കരടിനെക്കുറിച്ചുള്ള അഭിപ്രായങ്ങളും നിര്ദേശങ്ങളുമാണ് വീണ്ടും ക്ഷണിച്ചിരിക്കുന്നത്. 2020 ഓഗസ്റ്റ് 10 നകം നിര്ദേശങ്ങള് സമര്പ്പിക്കണം.
ഊര്ജ്ജ മന്ത്രാലയം
2020-21 സാമ്പത്തിക വർഷത്തെ ലക്ഷ്യങ്ങൾ വിശദമാക്കി എന്ടിപിസി ഊര്ജ്ജ മന്ത്രാലയവുമായി ധാരണാപത്രം ഒപ്പിട്ടു
(2020-21 സാമ്പത്തിക വർഷത്തിൽ കൈവരിക്കേണ്ട വിവിധ ലക്ഷ്യങ്ങൾ വിശദമാക്കി എന്ടിപിസി കേന്ദ്ര ഊര്ജ്ജ മന്ത്രാലയവുമായി ധാരണാപത്രം ഒപ്പുവച്ചു.
340 ബിയു വൈദ്യുതോദ്പാദനം, 15 എംഎംടി കല്ക്കരി ഉത്പാദനം, 21,000 കോടി രൂപയുടെ മൂലധന ചെലവ്, പ്രവര്ത്തനങ്ങളില് നിന്ന് 98,000 കോടി രൂപയുടെ വരുമാനം എന്നിവ എക്സലന്റ് വിഭാഗത്തിന് കീഴിലുള്ള 2020-21ലെ മുഖ്യ ലക്ഷ്യങ്ങളില് ഉള്പ്പെടുന്നു.
പാര്ലമെന്ററികാര്യ മന്ത്രാലയം
പാർലമെന്റിന്റെ വർഷകാല സമ്മേളനത്തിനു മുൻപ് ആയുള്ള സർവകക്ഷി നേതൃയോഗം നടന്നു
(പാർലമെന്റിന്റെ വർഷകാല സമ്മേളനം നടക്കാനിരിക്കെ ഇന്ന് സർവകക്ഷി നേതൃയോഗം ചേർന്നു.
ഗുണകരമായ നിർദ്ദേശങ്ങൾ പാർലമെന്റ് അംഗങ്ങൾ മുൻപോട്ടു വെച്ചതായി അഭിപ്രായപ്പെട്ട പ്രധാനമന്ത്രി ശ്രീ നരേന്ദ്രമോദി, പാർലമെന്റിലെ ഇരുസഭകളിലും അർത്ഥപൂർണ്ണമായ ചർച്ചകൾ ഉണ്ടാവണമെന്ന ആഗ്രഹവും ഇന്നത്തെ യോഗത്തിൽ പങ്കുവെച്ചു. അംഗങ്ങളുടെയും നിർദേശങ്ങൾ നടപ്പാക്കുന്നതിന് ആവശ്യമായ സമഗ്രമായ ശ്രമങ്ങൾ ഉണ്ടാകും എന്ന ഉറപ്പും ശ്രീ മോദി നൽകി.
നമ്മുടെ ആരോഗ്യപരമായ ജനാധിപത്യ സംവിധാനത്തിന്റെ കീഴ്വഴക്കങ്ങൾ അനുസരിച്ച് ജനങ്ങളുമായി ബന്ധപ്പെട്ട വിഷയങ്ങൾ സൗഹൃദപരമായ രീതിയിൽ ഉന്നയിക്കപ്പെടണമെന്നും, ഇത്തരം ചർച്ചകളോട് പ്രതികരിക്കാൻ ഭരണകൂടത്തിന് അവസരം നൽകേണ്ടതുണ്ടെന്നും പ്രധാനമന്ത്രി ചൂണ്ടിക്കാട്ടി. ഇത്തരത്തിൽ ഒരു അന്തരീക്ഷം സൃഷ്ടിക്കുക എന്നത് എല്ലാവരുടെയും ഉത്തരവാദിത്തമാണെന്നും പ്രധാനമന്ത്രി ഓർമിപ്പിച്ചു. ജനപ്രതിനിധികൾക്ക് താഴെക്കിടയിലെ സ്ഥിതിഗതികളെ പറ്റി കൃത്യമായ ധാരണ ഉള്ളതിനാൽ ചർച്ചകളിൽ അവർക്ക് ലഭിക്കുന്ന പങ്കാളിത്തം തീരുമാനങ്ങൾക്ക് രൂപം നൽകുന്നതിനെ ഗുണകരമായി സഹായിക്കുമെന്ന് പ്രധാനമന്ത്രി വ്യക്തമാക്കി. പാർലമെന്റ് അംഗങ്ങൾ പ്രതിരോധകുത്തിവെപ്പ് സ്വീകരിച്ച പശ്ചാത്തലത്തിൽ പാർലമെന്റ് നടപടികൾ മികച്ച രീതിയിൽ നടപ്പാക്കാനാകും എന്ന പ്രതീക്ഷയും അദ്ദേഹം പങ്കുവച്ചു.
പാർലമെന്റിൽ ആരോഗ്യപരമായ ചർച്ചകൾ വേണമെന്ന് അഭിപ്രായപ്പെട്ട പ്രധാനമന്ത്രി ഇതിനായി എല്ലാ രാഷ്ട്രീയ പാർട്ടി നേതാക്കളുടെ സഹകരണവും അഭ്യർത്ഥിച്ചു. സമ്മേളനം തടസ്സങ്ങളില്ലാതെ നടക്കുമെന്നും, ഏൽപ്പിക്കപ്പെട്ട ദൗത്യങ്ങൾ പൂർണമായി നിർവഹിക്കാൻ ആകുമെന്ന പ്രതീക്ഷയും പ്രധാനമന്ത്രി പങ്കുവെച്ചു. കോവിഡ് മഹാമാരിയെ തുടർന്ന് ജീവൻ നഷ്ടമായവർക്ക് അദ്ദേഹം അനുശോചനവും രേഖപ്പെടുത്തി.
ജൂലൈ 19 തിങ്കളാഴ്ച മുതൽ പാർലമെന്റിന്റെ 2021ലെ വർഷകാല സമ്മേളനത്തിന് തുടക്കമാകും എന്ന് പാർലമെന്റ് കാര്യ മന്ത്രി ശ്രീ പ്രഹ്ലാദ് ജോഷി അറിയിച്ചു. വർഷകാല സമ്മേളനം ഓഗസ്റ്റ് 13 വരെ തുടരും.
ഇക്കാലയളവിലെ 19 സമ്മേളനങ്ങളിൽ ഭരണകൂടവുമായി ബന്ധപ്പെട്ട 31 വിഷയങ്ങൾ  ചർച്ചയ്ക്കായി എടുക്കും. നിലവിലെ ഓർഡിനൻസുകൾ നീക്കം ചെയ്യുന്നതിനായി 6 ബില്ലുകളും അവതരിപ്പിക്കും.
33 രാഷ്ട്രീയ പാർട്ടികളിലെ നേതാക്കൾ സർവ്വകക്ഷി യോഗത്തിൽ പങ്കെടുത്തു.
പ്രധാനമന്ത്രിയുടെ ഓഫീസ്
മധ്യപ്രദേശ് സ്റ്റാർട്ടപ്പ് നയം പ്രധാനമന്ത്രി മെയ് 13-ന് മധ്യപ്രദേശ് സ്റ്റാർട്ടപ്പ് കോൺക്ലേവിൽ പ്രഖ്യാപിക്കും
ഇൻഡോറിൽ നടക്കുന്ന മധ്യപ്രദേശ് സ്റ്റാർട്ടപ്പ് കോൺക്ലേവിൽ പ്രധാനമന്ത്രി ശ്രീ. നരേന്ദ്ര മോദി മെയ് 13-ന് മധ്യപ്രദേശ് സ്റ്റാർട്ടപ്പ് നയം പ്രഖ്യാപിക്കും. സ്റ്റാർട്ടപ്പ് സമൂഹത്തെ അദ്ദേഹം അഭിസംബോധനയും ചെയ്യും. സ്റ്റാർട്ടപ്പ് സംവിധാനം സുഗമമാക്കുന്നതിനും പ്രോത്സാഹിപ്പിക്കുന്നതിനും സഹായിക്കുന്ന മധ്യപ്രദേശ് സ്റ്റാർട്ടപ്പ് പോർട്ടലും അദ്ദേഹം പുറത്തിറക്കും.
ഗവണ്മെന്റ് -സ്വകാര്യ മേഖലകളിൽ നിന്നുള്ള നയ നിർമ്മാതാക്കൾ, നവീനാശയക്കാർ , സംരംഭകർ, അക്കാദമിക് വിദഗ്ധർ, നിക്ഷേപകർ, ഉപദേശകർ, മറ്റ് പങ്കാളികൾ എന്നിവരുൾപ്പെടെ സ്റ്റാർട്ടപ്പ് വ്യവസ്ഥിതിയുടെ വിവിധ സ്തംഭങ്ങളുടെ പങ്കാളിത്തത്തിന് മധ്യപ്രദേശ് സ്റ്റാർട്ടപ്പ് കോൺക്ലേവ് സാക്ഷ്യം വഹിക്കും. സ്പീഡ് മെന്ററിംഗ് സെഷൻ ഉൾപ്പെടെയുള്ള വിവിധ സെഷനുകൾക്ക് സമ്മേളനം സാക്ഷ്യം വഹിക്കും, സ്റ്റാർട്ടപ്പുകൾ വിദ്യാഭ്യാസ സ്ഥാപനങ്ങളുടെ മേധാവികളുമായി സംഭാഷണം നടത്തും; സ്റ്റാർട്ടപ്പ് സെഷൻ എങ്ങനെ ആരംഭിക്കാമെന്ന സെഷനിൽ സ്റ്റാർട്ടപ്പുകളെ നയരൂപകർത്താക്കൾ നയിക്കും. ഫണ്ടിംഗ് സെഷനിൽ സംരംഭകർ വിവിധ ഫണ്ടിംഗ് രീതികളെക്കുറിച്ച് പഠിക്കും; സ്റ്റാർട്ടപ്പുകൾക്ക് നിക്ഷേപകരുമായി സഹകരിക്കാനും ഫണ്ടിംഗിനായി അവരുടെ ആശയങ്ങൾ അവതരിപ്പിക്കാനും അവസരം ലഭിക്കും; കൂടാതെ ഇക്കോസിസ്റ്റം സപ്പോർട്ട് സെഷനിൽ പങ്കെടുക്കുന്നവർ ബ്രാൻഡ് മൂല്യത്തെക്കുറിച്ചും സംസ്ഥാനത്തെ സ്റ്റാർട്ടപ്പ് ഇക്കോസിസ്റ്റം പ്രോത്സാഹിപ്പിക്കുന്നതിനെക്കുറിച്ചും പഠിക്കും. പുതിയ പ്രവണതകളും പുതുമകളും പ്രദർശിപ്പിക്കുന്ന സ്റ്റാർട്ടപ്പ് എക്സ്പോയും സംഘടിപ്പിച്ചിട്ടുണ്ട് .
-ND-
(
രാജ്യരക്ഷാ മന്ത്രാലയം
കോവിഡ് രോഗികൾക്കുവേണ്ടി, ദ്രാവക ഓക്സിജനെ താഴ്ന്ന മർദ്ദമുള്ള ഓക്സിജൻ വാതകമായി ഫലപ്രദമായി പരിവർത്തനം ചെയ്യുന്നതിനുള്ള സാങ്കേതികവിദ്യ ഇന്ത്യൻ ആർമി എഞ്ചിനീയർമാർ വികസിപ്പിച്ചെടുത്തു
ന്യൂഡൽഹി, മെയ് 19, 2021
കോവിഡിന്റെ രണ്ടാം തരംഗം ഇന്ത്യയിൽ ഓക്സിജൻ, ഓക്സിജൻ സിലിണ്ടറുകൾ എന്നിവയുടെ ആവശ്യം ഗണ്യമായി വർധിപ്പിച്ചിട്ടുണ്ട്. ക്രയോജനിക് ടാങ്കുകളിൽ ദ്രാവകരൂപത്തിൽ കൊണ്ടുപോകുന്ന ഓക്സിജനെ വാതക രൂപത്തിലേക്ക് മാറ്റി എല്ലാ കോവിഡ് രോഗികളുടെയും കിടക്കകളിൽ ലഭ്യമാക്കുക എന്നത് ആശുപത്രികൾ നേരിടുന്ന ഒരു വെല്ലുവിളിയായിരുന്നു.
മേജർ ജനറൽ സഞ്ജയ് റിഹാനിയുടെ നേതൃത്വത്തിലുള്ള ഇന്ത്യൻ സേന എൻജിനീയർമാരുടെ ഒരു സംഘം ഈ പ്രശ്നത്തിന് പരിഹാരം കണ്ടെത്തി. ഈ പുതിയ കണ്ടെത്തലിന്റെ വേഗത്തിലുള്ള നിർവഹണത്തിന്, ഒരു പ്രത്യേക കർമ്മ സമിതിയെ രൂപീകരിച്ചു. ഓക്സിജൻ വാതക സിലിണ്ടർ ആവശ്യമില്ലാതെ ഓക്സിജൻ ലഭ്യമാക്കുന്ന സംവിധാനം ആയതിനാൽ ഇടയ്ക്കിടെ സിലിണ്ടർ നിറയ്ക്കേണ്ടി വരുന്നില്ല.
സിഎസ്ഐആർ, ഡിആർഡിഒ എന്നിവയുടെ നേരിട്ടുള്ള സഹകരണത്തോടെ ആർമി എഞ്ചിനീയർമാരുടെ സംഘം വേപ്പറൈസറുകൾ, പിആർവി, ലിക്വിഡ് ഓക്സിജൻ സിലിണ്ടറുകൾ എന്നിവ ഉപയോഗിച്ച് എഴു ദിവസം കൊണ്ടാണ് പരിഹാര മാർഗം തയ്യാറാക്കിയത്. കോവിഡ് രോഗികളുടെ കിടക്കകളിൽ ആവശ്യമായ സമ്മർദ്ദത്തിലും താപനിലയിലും ദ്രാവക ഓക്സിജനെ, വാതകമാക്കി മാറ്റുന്നത് ഉറപ്പാക്കുന്നതിന്, സ്വയം മർദ്ദത്താൽ പ്രവർത്തിക്കുന്ന കുറഞ്ഞ ശേഷിയുള്ള  ദ്രാവക ഓക്സിജൻ സിലിണ്ടർ പ്രത്യേകമായി രൂപകൽപ്പന ചെയ്തു. ലീക്ക് പ്രൂഫ് പൈപ്പ്ലൈനും നിർദ്ദിഷ്ട മർദ്ദ വാൽവുകളും ഉപയോഗിച്ഛ്, പ്രത്യേക വേപ്പറൈസറിന്റെയും നേരിട്ട് ഉപയോഗയോഗ്യമായ ഔട്ട്ലെറ്റ് മർദ്ദത്തിലൂടെയും  ഇത് ഓക്സിജൻ പ്രോസസ്സ് ചെയ്യുന്നു.
രണ്ട് മൂന്ന് ദിവസത്തേക്ക് 40 കിടക്കകൾക്ക് ഓക്സിജൻ വാതകം നൽകാൻ ശേഷിയുള്ള രണ്ട് ദ്രാവക സിലിണ്ടറുകളുള്ള പ്രോട്ടോടൈപ്പ് ദില്ലി കണ്ടോൺമെന്റിലെ ബേസ് ഹോസ്പിറ്റലിൽ പ്രവർത്തനക്ഷമമാക്കി. ആശുപത്രികളിലെ സാധാരണ ഷിഫ്റ്റിംഗ് ആവശ്യകതകൾ നിറവേറ്റുന്നതിനായി ഒരു മൊബൈൽ പതിപ്പും ഈ സംഘം പരീക്ഷിച്ചു. ഈ സംവിധാനം സാമ്പത്തികമായി ലാഭകരവും, പ്രവർത്തിക്കാൻ വൈദ്യുതി ആവശ്യമില്ലാത്തതും, സുരക്ഷിതവുമാണ്. വളരെ ചുരുങ്ങിയ സമയത്തിനുള്ളിൽ ഈ സംവിധാനത്തിന്റെ നിരവധി എണ്ണം നിർമ്മിക്കാൻ ആകും.
(RRTN/SKY